Kolm aastat tagasi, 19. jaanuaril 2017 saatis Isamaa parlamendifraktsioon meediale võiduka pressiteate. Sellest teatas nende poliitik Ken-Marti Vaher, et just Isamaa eestvedamisel moodustas Jüri Ratase esimene valitsus riigi äriühingute nõukogude liikmete leidmiseks poliitilise nimetamiskomitee. Riigi äriühingutel on vara kuue miljardi euro väärtuses, neist töötab ligi 15000 inimest ja Eesti majanduse jaoks pole kaugeltki ükskõik, kuidas neid juhitakse, ütles Ken-Marti Vaher. Nimetamiskomitee liikmeteks said suure juhtimiskogemuse hea maine ja rahvusvahelise taustaga ettevõtete juhid Erkki Raasuke, Sven Pertens, David obrok, samuti Tööandjate Keskliidu ettepanekul Gunnar Ok ning avaliku sektori esindasid kolm kantslerit. Nüüd lükkas Jüri Ratase teine valitsus, mille üheks osapooleks on jätkuvalt Isamaa sisse tagurpidi käigu nimetamiskomitee liikmeteks määrati kaks erakondliku taustaga ettevõtjat, üks Isamaa endast ja teine EKREst ning Jüri Ratase kui kunagise Tallinna linnapea, toonane nõunik peaminister Mart Laari omaaegne parem käsi Tiit Pruuli, nüüdne ettevõtja, nimetas seda kahe sõnaga tagasiminevikku ja nentis täienduseks halb, väga halb. Plaan. Kolleeg Anvar Samost rahvusringhäälingust iseloomustas nimetamiskomiteesse poliitikute määramist Jüri Ratase praeguse valitsuse kõige kahetsusväärsemaks sammuks kaheksa kuu jooksul üldse. Miks see halb on? Sest kolm aastat tagasi lõhkus valitsus aastaid kehtinud süsteemi, kus riigi äriühingute nõukogud olid erakondlikult mehitatud parteilise toiduahela üks osa. Apoliitiline nimetamiskomitee ei vaadanud nõukogu liikmete leidmisel enam mitte erakondliku kuuluvust ega lähtunud tagatubade kokkulepetest vaid inimese professionaalsusest renomeest kogemustest. See muutis ka riigi äriühingute juhtimise professionaalsemaks. Aga ja selle kivi all ongi vist vähk peidetud poliitiliselt sõltumatuks. Viimastel kuudel on eelkõige EKRE juhid kurtnud, et ministrid ei saa ise personali üle vabalt otsustada ja ei saa ka riigi äriühinguid suunata nii nagu tahaksid. Võimalik, et see frustratsioon on nüüdses koalitsioonis laiemalt levinud. Endaga, erakondlikult või varasema koostööga seotud inimesed saatsid nimetamiskomiteesse ju kõik valitsuserakonnad Keskerakond, EKRE ja isamaa. Erakonda kuulumine ei ole patt ega etteheide, muidugi mitte. Etteheide on aga see, kui praegune valitsus tegutseb viisil, mis jätab üles kahtlustuse. Olgu see vaid kahtlustus, et riigi äriühingute nõukogud muudetakse taas erakondade toidulauaks. On kurb küsida, kas nüüdne võimupoliitika kaaperdas kolm aastat tagasi apoliitilisena moodustatud nimetamiskomitee.
Ajakirjanik Toomas Sildam ütleb nädalakommentaaris, et on kurb kui praegune valitsus tegutseb viisil, mis jätab üles kahtlustuse, et riigi äriühingute nõukogud muudetakse taas erakondade toidulauaks.